
An  Saliva  omnis  ejusdem  naturae  sit,  dubium  videretur,  cum 
non  uno  in  loco  omnis  praeparetur. 

Stenonis  Observationes  Anat . 
de  Glandulis  Oris ,  p.  25. 


DISSERTATIO  MEDICA 


IN  AUGURALIS 

DE 

GLANDULIS  SALIVALIBUS 

ATQUE  SALIVA. 


Saliva  vulgo  dicitur  secerni  a  tribus  paribus  glan¬ 
dularum  conglomerati  ordinis,  nempe  a  Parotidi¬ 
bus,  Submaxillaribus  et  Sublingualibus.  Hae 
glandulae  diversae  sunt  forma  et  magnitudine  ; 
an  secretio  eadem  sit,  quaestio  est  nunquam  adhuc, 
ut  opinor,  agitata 


*  Pancreas,  olim  inter  glandulas  salivales  enumeratum,  nuper 
a  Viris  doct.  Tiedemann  et  Gmelin  diversum  laticem  secernere, 


monstratum  est. 


2  DE  GLANDULIS  SALIVALIBUS, 

Ad  talem  indagationem,  igitur,  et  ad  examinan¬ 
das  glandulas  ipsas,  pro  viribus  me  nunc  adcingo. 


DE  GLANDULIS  SALIVALIBUS. 


Magnitudo  diversarum  glandularum,  et  situs 
ostiorum  ductuum,  secundum  Cuvier,  habent  in 
mammalibus  certam  relationem  ad  dispositionem 
dentium,  et  ad  eam  partem  oris  ubi  alimentum 
praecipue  dentibus  comminuitur 

Glandulae  salivales  pene  in  omnibus  animalium 
classibus  inveniuntur.  Satis  erit,  tamen,  eos  con¬ 
siderare  in  classe  Mammalium.  In  cetaceis  t 
glandulae  salivales,  ut  dicuntur,  non  inveniuntur. 
In  amphibiis  mammalibus  inveniuntur,  sed  parvae. 
(In  phoca  quidem  glandulae  parotis  et  sublingua¬ 
lis  desunt.J  Majores  sunt  in  gliribus  et  vesper¬ 
tilionibus,  ubi  glandulae  maxillares  permagnae 
sunt,  spectatis  parotidibus  et  aliis  glandulis.  In 

*  Cuvier,  Anatomie  Comparee,  t.  iii.  p.  203. 
f  C.  G.  Carus  Lehrbuch  der  Zooiomie. 

edentatis,  ut  echidna  et  myrmecophaga,  parotides 
desunt.  Plerumque  in  mammalibus,  ut  in  avibus 
quae  herbivorae  sunt,  glandulae  salivales  magnae 
sunt.  Jam  diximus  de  gliribus,  in  quibus,  cum 
dentes  incisivi  praecipue  agant,  glandulae  salivales, 
quae  secretionem  in  os  anterius  fundunt,  pro  rata 
parte,  magnae  sunt.  Hae  glandulae  quidem  maxi¬ 
mae  sunt  in  ruminantibus  et  solidungulis ;  atque 
in  iis  saliva  praecipue  prope  dentes  molares  effun¬ 
ditur.  Magnae  sunt,  secundum  Cuvier,  parotides 
simiarum. 

De  his  glandulis  in  homine  nunc  est  dicendum. 
Sequimur  in  hac  descriptione  scripta  optimorum 
auctorum,  qui  in  manibus  sunt  #. 

Hae  glandulae  inter  se  differunt  forma  et  mag¬ 
nitudine  ;  sed  de  tali  differentia  observatio  Cl.  Bell 
de  forma  viscerum  abdominalium,  notatu  digna  esse 
videtur  t.  <fi  Puto,”  dicit,  6 4  formam  solidorum  ab- 


*  Meckel  Handbuch  der  Menschlichen  Anatomie. 
Monro,  Elements  of  Anatomy. 

Hildebrandt  Lehrbuch  der  Anatomie, 
f  Bell’s  Anatomy, 

“  dominalium  viscerum  oriri  omnino  ab  eorum  si- 
tu  ;  forma  spectat  ad  locum,  non  ad  functionem  : 
“  in  paucis  forma  oritur  a  systemate  consarcinan- 
“  di,  magis  quam  ab  ulla  alia  causa.” 

Glandula  parotis  occupat  spatium  inter  meatum 
auditorium  externum,  processum  mastoideum,  et 
angulum  maxillae  inferioris,  et  se  extendens  super 
faciem,  tegit  partim  musculum  masseterem,  substan¬ 
tia  sua  attenuata  ;  exigit  quoque  processum  qui 
tangit  glandulam  maxillae  inferioris.  Forma  hu¬ 
jus  glandulae  ovalis  est.  Glandula  parotis  tegitur 
a  cute,  et  a  quibusdam  fibris  M.  platysmatis  my¬ 
oidei,  et  denique  a  tunica  alba  quae  substantiam 
glandulae  involvit.  Haec  est  maxima  inter  glan¬ 
dulas  salivales,  interneque  angularis,  cum  se  ad  om¬ 
nes  vicinas  partes  aptet.  Acini  tela  cellulosa  in¬ 
ter  se  conjuncti  sunt.  In  superiore  et  anteriore 
parte  parva  glandula  ejusdem  structurae  in  quibus¬ 
dam  corporibus  cum  priore  conjungitur,  et  tanquain 
pars  ejus  habenda  ;  in  aliis  vero  discreta  est. 
Huic  nomen  est  glandula  accessoria. 

Ductus  excretorius  hujus  glandulae  est  tenuis. 

membranosus,  ovalis  tubus,  qui  ex  duabus  tunicis 
constat.  Exterior  formatur  ex  densa  tela  cellu¬ 
losa  ;  interior  membrana  mucosa  est.  Amplitudo 
ductus  parva  est,  spectatis  densis  tunicis.  Ductus 
autem  est  dilatabitis.  Radiculae  ejus  oriuntur  a 
singulis  glandulae  lobulis.  Hae  inter  se  conjunc¬ 
tae  faciunt  ductum,  qui  orsus  ab  anteriori  margine 
superioris  hujus  glandulae  partis,  procedit  trans¬ 
verse  super  musculum  masseterem,  perforatque  mus¬ 
culum  buccinatorem,  membranam  que  oris  interio¬ 
rem  adversus  spatium  inter  secundum  et  tertium 
molares  dentes.  Terminatio  hujus  ductus  ubi  buc¬ 
cinatorem  perforat,  ante  Stenonem  cognita,  deli- 
neata  est  apud  Casserium  #.  Stenonis  autem  in¬ 
venit  totum  ductum  a.  d.  1660  in  ove,  et  postea 
descripsit  in  Dissertatione  Inaugurali  de  Glandu¬ 
lis  Oris.  Needham  t  tamen  et  Blasius  sibi  vin¬ 
dicant  inventionem. 

Glandula  submaxillaris  sita  est  in  interiori  la- 


*  Casserius  Pentaesthes,  Org.  Aud.  t.  iv.  f.  i.  10, 
f  Needham  de  Formato  Foetu. 

tere  anguli  maxillae  inferioris,  inter  hanc  et  ven¬ 
trem  posteriorem  musculi  digastrici,  partim  post 
marginem  posteriorem  musculi  mylohyoidei,  par¬ 
tim  etiam  sub  hoc  musculo.  In  multis  corporibus 
appendix  glandulae  procedit  supra  M.  mylohyoi¬ 
deum  usque  ad  glandulam  sublingualem,  ita  ut 
cum  eo  connectatur.  Ovalis  est  glandula,  longi¬ 
tudine  et  latitudine  minor  quam  parotis.  Acini 
molliores  et  majores  sunt,  telaque  cellulosa  quae 
eam  amplectitur  et  acinos  conjungit  mollior  est. 

Ductus  excretorius,  qui  oritur  a  superiore  et  an¬ 
teriore  glandulae  parte,  magnus  est,  tenuesque  ha¬ 
bet  tunicas,  et  fertur  inter  musculos  mylohyoideum 
et  genioglossum,  prope  inferiorem  et  interiorem 
sublingualis  glandulae  marginem,  ita  ut  membra¬ 
nam  oris  interiorem  juxta  fraenum  linguae  perfo¬ 
ret.  In  cursu  suo  comitatur  ramum  lingualem 
nervi  maxillaris  inferioris. 

Ostium  hujus  ductus  fortasse  Galeno  notum  fuit. 
Recentiore  autem  aevo  Whartonus  #,  hunc  duc- 

i 


*  Adenographia,  p.  139. 

tum  in  quadrupedibus  invenit  et  descripsit,  pos- 
teaque  Van  Horne  etiam  in  homine  ** 

Glandula  sublingualis  posita  est  sub  anteriori 
parte  linguae,  supra  ductum  glandulae  maxillaris, 
inter  musculos  mylohyoideum  et  genioglossum. 
Superior  pars  glandulae  in  os  se  projicit,  et  fixa  est 
in  loco  suo,  cute  sub  lingua  reflexa. 

Ductus  hujus  glandulae  terminantur  aut  in  duc¬ 
tu  glandulae  submaxillaris,  aut  circa  fraenum  lin¬ 
guae.  Nonnunquam  ductus,  ductui  submaxillari 
similis,  cum  hoc  coit.  Hic  autem  ductus  Bartho- 
linianus,  illi  ductus  Riviniani  nominantur. 

Glandula  parotis  ab  arteria  temporali  et  trans¬ 
versa  faciei,  glandula  submaxillaris  ab  A.  faciali  ex¬ 
teriori,  glandula  sublingualis  ab  A.  sublinguali 
arterias  suas  accipiunt. 

Venae  harum  glandularum  procedunt  ad  venas, 
arterias  ejusdem  nominis  comitantes. 

Nervi  ad  par  otidem  a  nervo  duro  et  a  nervo 
maxillari  inferiore,  ad  glandulas  submaxillarem  et 


*  Jo.  van  Horne,  de  Ductibus  Salivalibus  Disputatione». 

sublingualem  a  ramo  linguali  N.  maxillaris  infe¬ 
rioris  feruntur/  'Orun&sod  o^iohojnl  .anus  eioggsiqsb 
In  animalibus  inferioribus,  ut  supra  diximus, 
glandulae  salivales,  ut  dicuntur,  etiam  inveniun¬ 
tur;  >  niomgna  a  iixisircacf  (wh&ni  uq%)  loiminB 


In  equo  quatuor  sunt  glandulae  salivales,  glan¬ 
dula,  scilicet,  parotis,  submaxillaris,  sublingualis, 
et  buccali&tfbdlsD  j  .  tea  mx3k  (ioii9q 

Ex  his  parotis,  quae  maxima  est,  sita  est  iri  de¬ 
pressione  inter  superiorem  marginem  maxillae  in¬ 
ferioris,  et  alam  primae  vertebrae  cervicalis,  super 
musculum  stylomaxillarem,  proceditque  a  ventre 
musculi  auricularis  usque  ad  latus  laryngis.  Color 
ejus  est  sub  flavus,  ad  rubicundum  tendens.  Con¬ 
stat  ex  lobulis,  laxe  inter  se  conjunctis,  figuram¬ 
que  habet  fere  pyramidalem.  Notandae  sunt  duae 
superficies,  exterior  et  interior,  duo  margines  an¬ 
terior  et  posterior,  et  duo  termini  superior  et  in- 
ferioriu  fdim  oallixBm  imdugciB  im  mfiaioitaa  Idoofi 
_ _ _ •qdirxBru  Bnoim  imra  sim 


* 


:  •  ■  •  v . 


Gurlt  Handbuch  der  Vergleichenden  Anatomie  der  Haus 


Saugethiere. 

Superficies  exterior  plana  est ;  tegitur  musculo 
depressore  auris.  Interior,  e  contrario,  minime  plana 
est ;  explet  enim  spatium  inaequale  inter  maxillam 
inferiorem  et  primam  cervicis  vertebram.  Margo 
anterior  (seu  inferior)  pervenit  a  superiore  ejus 
parte  ad  articulum  maxillae  inferioris,  marginem¬ 
que  ejus  superiorem.  Margo  posterior  (seu  su¬ 
perior)  affixus  est  laxe  per  telam  cellulosam  alae 
primae  vertebrae  cervicalis. 

Ductus  excretorii  singulorum 'glandulae  lobu¬ 
lorum  inter  se  coeunt,  et  plures  majores  ductus 
faciunt,  qui  postremo  ad  faciendum  ductum  Ste- 
nonianum  conjunguntur.  Hic  tubus  est  membra¬ 
nosus,  constans  ex  membranis  exteriore  cellulosa 
interioreque  mucosa,  et  habet  amplitudinem  tubi 
pennae  anserinae.  Oritur  fere  in  media  anterio¬ 
ris  marginis  glandulae  parte,  descendensque  super 
interiorem  superficiem  musculi  pterygoidei,  se 
flectit  antrorsum  ad  angulum  maxillae  inferioris 
una  cum  arteria  et  vena  maxillari ;  inde  procedit 
sursum  sub  inferiorem  marginem  musculi  masse- 

tv.y '  ;■  -  ®  . 

teris,  et  perforat  musculum  buccinatorem  prope 

* 

tertium  dentem  molarem  maxillae  superioris,  ubi 
membrana  mucosa  papillam  valvulosain  facit,  quae 
sic  introitum  alicujus  corporis  prohibet,  ita  tamen 
ut  exitum  salivae  non  impediat. 

In  ruminantibus,  uti  in  bove,  glandula  parotis 
ad  anteriorem  et  superiorem  partem  lobulum  ha¬ 
bet  rotundum,  qui  situs  est  super  musculum  mas- 
seterem.  Magnus  ductus  excretorius  inde  proce¬ 
dit,  ferme  in  eodem  modo  quo  in  equo.  Hic 
ductus  in  bove  perforat  buccinatorem  prope  secun¬ 
dum,  in  ove  autem  prope  tertium  maxillae  supe¬ 
rioris  dentem  molarem. 

In  sue  ductus  excretorius  hujus  glandulae  pro¬ 
cedit  ut  in  equo,  se  autem  aperiens  in  os  prope 
quintum  aut  sextum  dentem  molarem  maxillae  su¬ 
perioris.  In  hac  bestia  glandula  est  pro  rata  parte 
satis  magna. 

In  cane  et  fele  parotis  parva  est,  ductusque  pro¬ 
cedit  ut  in  homine,  transverse  super  masseterem, 
et  perforat  buccinatorem  prope  tertium  dentem 
molarem. 

Quod  ad  glandulam  submaxillarem  attinet,  haec 
in  equo  tegitur  ab  inferiore  parotidis  extremi¬ 
tate.  Multo  minor  est  hac,  habetque  oblongam 

V 

planamque  figuram,  et  colorem  rubicundum.  Pars 
superior  connexa  est  tela  cellulosa  alis  atlantis,  in¬ 
ferior  autem  ad  basin  linguae  tendit.  Ductus 
Whartonianus  incipit  fere  in  media  ejus  parte, 
descendensque  super  musculum  mylohyoideum  et 
glandulam  sublingualem  perforat  membranam  lin¬ 
gualem  ab  utraque  parte  fraenuli  lingualis,  et  fini¬ 
tur  in  papilla  quae  prope  alteram  alterius  lateris 
sita  est.  Hoc  iter  amplitudinem  calami  straminei 
habet,  et  constat  ex  membrana  tenui. 

In  ruminantibus  haec  glandula  est  pro  rate  parte 
major.  Papilla  etiam  ad  ostium  ductus  excretorii 
major  est,  et  cartilaginosa. 

In  sue  nullo  modo  differt  ab  eadem  glandula  in 
equo. 

In  cane  et  fele,  oblongus  processus  procedit  a 
glandula  rotunda,  qui  ductum  excretorium  per 

exiguum  spatium  comitatur. 

At  glandula  sublingualis  in  equo  plana  et  mi- 

nor  prioribus,  jacet  sub  anteriori  linguae  parte  su¬ 
per  M.  mylohyoideum,  et  a  latere  prope  musculos 
geniohyoideum  et  genioglossum,  et  tegitur  muco¬ 
sa  linguae  membrana.  Ductus  Riviniani,  quorum 
plures  sunt,  terminantur  parvis  aperturis  ad  infe¬ 
riorem  linguae  superficiem. 

In  ruminantibus,  haec  glandula  major  est  quam 
in  equo.  Habet  tantum  unum  ductum  excreto¬ 
rium,  qui  aut  prope  ductum  submaxil larem  pro¬ 
cedit,,  et  cum  eo  finitur,  aut  circa  finem  demum 
cum  eo  conjungitur. 

In  sue  duae  sunt  glandulae  sublinguales,  quarum 
posterior  (sive  interior)  oblonga  est  et  angusta, 
proceditque  una  cum  ductu  excretorio  glandulae 
submaxillaris  ab  angulo  maxillae  inferioris,  usque 
ad  anteriorem  glandulam  sublingualem.  Ductus 
excretorius  a  posteriori  parte  exit,  proceditque  pro¬ 
pe  et  extra  canalem  glandulae  submaxillaris,  et  ter¬ 
minatur  ante  eum,  interpositis  quibusdam  lineis, 
parva  apertura. 

Anterior  (sive  exterior)  glandula  sublingualis 
posita  est  ante  priorem,  planaque  est  et  quadran- 

gularis,  et  constat  ex  majoribus  subrubellisque  lo¬ 
bulis.  Hi  octo  decemve  ductus  excretorios  habent, 
qui  ad  inferiorem  linguae  superficiem  ordine  termi¬ 
nantur. 

In  cane  et  fele,  secundum  D.  Gurlt *  *,  haec 
glandula  simplex  est,  et  multis  ductibus  excretoriis 
ad  inferiorem  linguae  superficiem  terminatur.  Se¬ 
cundum  Cl.  CuviERt,  in  fele  deest  glandula  sublin¬ 
gualis  ;  et  in  cane  est  potius  prolongatio  glandu¬ 
lae  subm axillaris,  quam  glandula  propria  ;  id  quod 
ipse  quoque  inveni. 

Glandula  buccalis  in  equo  sita  est  ad  marginem 
M.  masseteris  inferiorem,  inter  musculum  mola¬ 
rem  et  membranam  mucosam.  Constat  ex  pluri¬ 
bus  planis  granis  rubri  coloris,  quae  infra  sparsa,  su¬ 
pra  inter  se  conjuncta  sunt.  Haec  glandula plures 
habet  ductus  excretorios,  qui  membranam  muco¬ 
sam  malarum  a  secundo  usque  ad  ultimum  dentem 
molarem  perforant,  et  in  ordine  siti  sunt. 

*  Gurlt  Handbuch  der  Vergleichenden  Anatomie  der  Haus 

•  i  .& <!.LZ' .  \!h  *•  -  _•  '  .  .  .•  /  ••>?.;*  «  5  * 

Saugethiere. 

f  Le^ons  d’ Anatomie  Comparee,  tom.  iii.  p.  212. 

In  ruminantibus  fertur  glandula  buccalis  usque 
ad  fossam  temporalem. 

In  sue  autem  haec  glandula  constat  ex  duabus 
oblongis  partibus,  quae  prope  anteriores  et  poste¬ 
riores  dentes  molares  usque  ad  cuspidatos  proce¬ 
dunt,  pluresque  habent  ductus  excretorios. 

At  in  cane  haec  glandula  minima  est.  Altera 
tamen  glandula,  major  et  globosa,  sita  est  sub  jugo 
intra  orbitam,  et  plures  ductus  excretorios  ad  ulti¬ 
mum  dentem  molarem  edit. 

In  fele  autem  haec  buccalis  glandula,  major 
quam  in  cane,  posita  est  ad  latus  maxillae  infe¬ 
rioris.  Altera  glandula  quoque  etiam  in  orbita  re- 
peritur. 

Cursum  ductuum  salivalium  in  iis  animalibus, 
quae  bursas  faucium  habent,  discere  frustra  quae¬ 
sivi.  Si  ductus  has  bursas  intrant,  cibus  qui  in  iis 
servatur,  necessario  magis  salivae  objicitur,  quam  in 
aliis  animalibus.  Hoc  observato,  physiologia  salivae 
fortasse  multum  augeretur. 


«i 

DE  SALIVA. 

Saliva  variorum  animalium  saepe  subjecta  est 
analysi  chemicae,  jampridem  a  Nuck,  Boerhaave 
aliisque,  postea  a  Bostock,  BERZELioque  et  aliis, 
nuper  vero  a  Tiedemann  et  Gmelin,  qui  proxime 
analysin  curiosiorem  fecerunt.  Plerumque,  tamen, 
saliva,  quam  chemici  analysi  subjecerunt,  ita  accep¬ 
ta  est  ab  ore,  ut  necessario  admixta  sit  cum  secre- 

- 

tione  glandularum  mucosarum.  Ante  Tiede¬ 
mann  et  Gmelin  bis  solum,  ut  credo,  chemici 
salivam  puram  tractaverunt.  Hapel  *  de  la 
Chenaie,  a.  d.  1780,  et  Lassaigne  t,  a.  d.  1821, 
ductu  parotidis  in  equo  diviso,  secretionem  puram 
obtinuerunt.  Tiedemann  et  Gmelin  in  cane 

etiam  et  in  ove,  ductu  diviso,  secretionem  parotidis 

■ 

explorarunt.  Nunquam  autem,  ut  credo,  secretio 

%  Observations  et  Experiences  sur  1’Analyse  de  la  Salive  du 
Cheval.  In  Mem.  de  Societe  Royale  de  Medecine,  an.  1780  et 
1781,  p.  325. 

f  Annales  de  Cliimie  et  Physique,  t.  xix.  p.  1 74. 


16 


DE  GLANDULIS  SALIVALIBUS, 


aliarum  glandularum  observata  est ;  et  nondum 
scimus,  ut  initio  diximus,  an  revera  secretiones  eae¬ 
dem  sint  an  diversae.  Possumus  quidem  diversas 
rationes  in  utramque  partem  proponere ;  sed  melius 
est  hanc  quaestionem  re  ipsa  indagare,  quam  de  ea 
solum  disputare.  Imprimis  igitur  dicendum  est  de 
saliva  humana  in  ore  reperta. 

Haec  saliva  *  liquor  est  limpidus  et  viscidus,  sine 
colore  vel  odore.  Gravitatem  specificam  habet 
ad  1,0043,  secundum  Tiedemann  et  GmelinU 
Per  microscopium  visa,  saliva  globulos  pellucidos 
in  se  ostendit.  Ad  gradum  28  F.  congelat,  cir- 
caque  gradum  210  F.  fervet.  Saliva  dicitur  spissari 
absorptione  oxygenii  ab  aere,  quod  iterum  aliis  cor¬ 
poribus  reddit.  Ita  explicatur  oxydizatio  auri,  ar¬ 
gentique,  et  hydrargyri,  cum  hoc  humore  in  mor¬ 
tario  triti.  Ego  autem  aliquando  spiritum  oxyge¬ 
nii  per  salivam,  per  horae  quadrantem  aut  amplius 
transmisi,  sine  ulla  spissatione  manifesta.  Saliva 
sani  hominis  colorem  coeruleum  dat  rubrae  tinctu- 

*  Plenck  Hygrologia. 

•f  Tiedemann  et  Gmelin,  Die  Verdanung  nach  Versuchen. 

rae  litnri.  Experimenta  virorum  doctissimorum 

9Bfi^9flOil9*lD92  flB  Sliflllxib  olillH  ili  9%U£tllO£ 

Tiedemann  et  Gmelin  in  salivam  humanam  fere 


•  •.  />  •  Tll*  i.  *  1*1- 

omnia  iterum  teci.  Illi  autem  in  saliva  haec  re¬ 


ti 


SI  8  3  ITO  it 


pererunt  : 

>a  1 .  Materiam,  quam  vocant  Salivalem  : 

nhcrm .1  3 o  liiijj cfEib  mu io8 


2.  Osmazomium  : 

3.  Mucum : 


'9X118 


ii  ii  i  fc 


A*rnl09 


4.  Albumen ;  sed  de  hoc  non  certiores  facti  sunt : 

.toHuriL  rryjA.^n  • 

5.  Adipem  cum  phosphoro  conjunctum  : 

u  ai  T  ixmBnii092  £^00  i  .  ju# 

6.  Potassam  conjunctam  cum  pluribus  acidis  ; 

sodam  vero  fere  nullam  : 

©  r  T~W"  i"  jf  &  61  T  , 

Sales  potassae  fuerunt  : 

1.  Acetas  potassae.  Hic  sal  autem  in  cineres 
combustione,  non  separatione  acidi  inventus  est  : 


LA  Jb ^ 


io  m  m 


IB 


:  vr-  ■ 


2.  Carbonas  potassae  in  minima  quantitate  : 

3.  Phosphas  potassae  : 

— y-  q 

imrtKfr  ,  ■  mstiifi  onH  «ii 

4.  Sulphas  potassae  in  minima  quantitate  : 

5.  Murias  potassae  in  magna  copia  : 

6.  Sulpho-cyanas  potassae  : 


Dffis 


7«  Calcem  in  satis  magna  copia  cum  acido 
phosphorico,  minore  copia  cum  acido  carbonico 

£•.  ■  i,  ■  :i nvu  mttsii  f  «Q  .otfecaO  toin 

conjunctam  : 


um 


c 

8.  Magnesiam  in  minima  copia. 

Invenio  acidum  sulpho-cyanicum  per  permuria- 
tem  ferri  detectum,  celerrime  radiis  solis  decom- 
poni  ;  id  quod  non  accidit  in  sulpho-cyanate  potas- 
sae.  Quoniam  permurias  ferri  colorem  cum  ace- 
tate  sodae  rubrum,  et  similem  illi  quem  cum  acido 
sulpho-cyanico,  facit,  periculum  est,  ne  non  possi¬ 
mus  distinguere  haec,  cum  adsiiit  in  parva  copia. 
Hac  autem  decompositione,  credo  fore  ut  distin¬ 
guere  possimus,  cum  inveniamus  talem  effectum  a 
radiis  solis  non  oriri  in  mixtura  in  qua  acetas  so¬ 
dae  adest  *. 

At  secretio  parotidaea  ovis,  a  Tiedemann  et 
Gmelin  tractata,  haec  praebuit  : 

1.  Vestigium  materiae  salivalis  : 

Osmazomium  in  satis  magna  copia  : 


*  Analogia  inter  glandulas  salivales,  et  eas  reptilium,  quae 
venenum  secernunt,  reperto  acido  sulpho-cyanico  in  saliva,  con¬ 
firmari  habeatur,  si,  ut  verisimile  est,  hoc  acidum  ipsum  est  ve¬ 
nenum.  Nescio  an  effectus  hujus  acidi  in  corpus  animale  un¬ 
quam  tentatus  sit. 

3.  Mucum  : 

4.  Muriatem  sodae  in  magna  copia : 

<5.  Sulpho-cyanatem  sodae  : 

6.  Phosphatem  sodae  in  maxima  copia  : 

7.  Carbonatem  sodae  in  magna  copia,  ita  ut 
saliva  effervescere  coeperit  adjecto  acido : 

8.  Phosphatem  et  carbonatem  calcis,  parva  co¬ 
pia. 

Secretio  autem  parotidaea  equi  a  J.  L.  Las- 
saigne  #  explorata,  haec  ostendit : 

1.  Materiam  animalem  in  alcohole  solubilem 
(osmazomium)  : 

2.  Materiam  in  aqua  solubilem  (materiam  a  Tie- 
demann  et  Gmelin  Salivalem  dictam)  : 

3.  Albumen  : 

4.  Vestigia  muci : 

5.  Muriates  potassae  et  sodae  : 

6.  Sodam  liberam  : 

7.  Carbonatem  calcis  : 

8.  Phosphatem  calcis. 


*  Annales  de  Chimie  et  Physique,  t.  xix.  p.  174,  1821. 

Secretio  parotidaea  canis,  a  Tiedemann  et  Gme- 
lin  tractata,  sequentia  dedit : 

1.  Osmazomium  in  minima  copia  : 

2.  Materiam  salivalem  satis  magna  copia  : 

3.  Mucum  : 

4.  Muriatem  sodae,  maxima  copia  : 

5.  Carbonatem  sodae,  satis  magna  copia  : 

6.  Acetatem  et  sulphatem  sodae,  parva  copia  : 

7*  Phosphatem  sodae,  minima  copia  : 

8.  Phosphatem  calcis  et  parvam  copiam  carbo- 
natis  calcis. 

Quod  attinet  ad  secretionem  subinaxillarem, 
hunc  ego  a  cane  obtinui. 

Membris  ligatis,  et  capite  animalis  supini  a  socio 
retento,  traxi  integumentum  quod  incidere  volui 
super  os  maxillare  inferius.  Tunc  incisionem  lon¬ 
gitudinalem  ad  sesquiunciam  longam  per  cutem 
super  os  feci.  Cute  postea  in  naturalem  situm 
redeunte,  musculus  mylohyoideus  visus  est,  quem 
etiam  divisi.  Ductum  Whartonianum  facile  in¬ 
ventum,  nunc  adaperui.  Vix  aliquid  sanguinis 
fluxit ;  nec  visum  est  animal  multum  doloris  per 

operationem  pati.  Propter  terrorem  autem,  ut 
credo,  copia  secretionis  minima  primum  fuit.  Ani¬ 
mal  vivum  servavi,  et  vulnere,  praeter  parvam  fistu¬ 
lam,  conglutinato,  stimulis  ad  linguam  admotis, 
secretionem  puram  in  magna  copia  obtinui. 

Liquor  limpidus  est  et  aliquanto  viscidus.  Per 
eum  omnia  experimenta,  quae  in  secretionem  pa- 
rotidaeam  canis  a  Tiedemann  et  Gmelin  facta 
sunt,  feci,  nec  ullum  discrimen  inter  secretiones  re- 
perire  potui. 

Secretionem  sublingualem  nondum  obtinui.  Po¬ 
test  tamen  fortasse  ab  ove  obtineri,  ductu  Bar- 
tholiniano  secto  ;  an  vero  in  aliis  animalibus  ob¬ 
tineri  possit,  nescio. 

Experimentis  igitur  factis,  redeo  ad  quaestionem, 
an  glandulae,  salivares  dictae,  revera  eaedem  sint, 
eodemque  officio  fungantur.  Adversus  hanc  opi¬ 
nionem,  haec  praecipua  argumenta  esse  videntur : 
differentia  situs  glandularum,  specieique  exter¬ 
nae;  calculi  in  ductibus  maxillaribus  frequentiores, 
quam  in  parotidum  ;  et  quod  in  aliis  corporis  par¬ 
tibus  singula  organa  ad  singulas  functiones  ple- 

rumque  invenimus.  E  contrario,  in  mentem  revo¬ 
canda  est  observatio  supradicta  a  Viro  Cl.  Cuvier 
facta,  de  relatione  inter  glandulas  salivales  et  den¬ 
tes  in  animalibus  inferioribus  ;  calculorumque  in 
ductu  parotidaeo  rariorum  causa  esse  potest  pronus 
ductuum  cursus,  idque  maxime  cum  compositio 
cbemica  calculorum,  siquando  occurrunt,  eadem  sit ; 
et,  quod  ad  numerum  glandularum  attinet,  eodem 
officio  fungentium,  possumus  referre,  analogiae 
modo,  duplices  pancreatis  ductus,  vel  duplices  ure¬ 
teres  a  singulis  renibus  nonnunquam  in  homine,  in 
quibusdam  aliis  animalibus  autem  semper,  repertos. 

Saliva  perpetuo  in  parva  copia  secernitur ;  haec 
autem,  cibo  in  os  assumpto,  aut  in  ventriculum  ; 
odore  cibi  ;  irritatione  partis  vicinae,  uti  auris  ; 
actione  quorundam  medicamentorum,  quae  inde 
nomen  Sialogogorum  habent,  et  postremo  affecti¬ 
bus  animi,  augetur. 

Sympathia  inter  testem  et  par  otidem  bene  nota 
est :  an  vero  secretiones  inde  ullo  modo  afficiantur, 
atque  an  sympathia  reciproca  sit,  nescio.  Mural- 
to  quidem,  in  libro  cui  nomen  “  Vade  Mecum 

“  Anatomicum”  est,  dicit,  omnes  glandulas  eunu¬ 
chi  majores  esse  quam  viri. 

Videtur,  ut  inquit  *  doctissimus  Monro,  sali¬ 
vam  non  omnino  necessariam  esse  ciborum  con¬ 
coctioni,  cum  homo  bene  valuerit  post  oesophagum 
divisum,  cibo  protinus  in  ventriculum  per  vulnus 
accepto,  ita  ut  nunquam  saliva  madefieri  po¬ 
tuerit.  Veruntamen  ab  experimentis  Spallan- 
zani  constat,  sic  concoctionem  multum  saltem  ad¬ 
juvari. 

Utilitates  salivae  esse  videntur : 

1.  Cibos  humectare,  atque  ita  bolum  pultaceum 
facere,  commodeque  deglutiendum. 

2.  Cum  cibis  sub  masticationem  admixtam,  eos¬ 
dem  diluere,  et  fortasse  partim  solvere. 

3.  Adjuvare  assimilationem  ciborum. 

4.  Saporem  ciborum  augere,  diluendo  aut  sol¬ 
vendo. 

5.  Sitim,  ut  quidam  putant,  moderari,  os  et 
fauces  humectando. 


*  Monro,  Elements  of  Anatomy,  vol.  i.  p.  507. 

